Joan Rivers

Joan Alexandra Molinsky (født 8. juni 1933 i Brooklyn, død 4. september 2014), kjent under artistnavnet Joan Rivers, var en amerikansk skuespiller, komiker, forfatter, produsent og TV-vert som ble kjent for sin tildels kontroversielle figur som komiker (comedic persona). Hun var også kjent som vert for E!s kjendismoteshow Fashion Police og hovedrolleinnehaver i realityserien Joan & Melissa: Joan Knows Best?, sammen med sin datter Melissa Rivers (født 1968).

Rivers ble først kjent i 1965 som gjest i The Tonight Show Starring Johnny Carson.

Rivers var en omstridt scenepersonlighet som i løpet av karrieren kom med en rekke nedsettende og ofte injurierende karakteristikker av flere navngitte kjendiser i USA.

Biografi 
Rivers ble født i New York som datter av jødiske immigranter fra Russland. Faren var lege. Hun gikk på Connecticut College for Women og studerte deretter ved Barnard College, der hun tok en BA i engelsk og antropologi.

Hun tilhørte samme generasjon av jødisk-amerikanske komikere som Woody Allen. Begge var født og oppvokst i Brooklyns lavere middelklasse, men ønsket seg til livet på Manhattan. Joan Rivers ble trent som artist i «borsjtsj-beltet» i Catskill-fjellene, der store jødiske feriehjem på 1940-/50-tallet hyret inn unge munnrappe komikere til kveldsunderholdningen. På 1950-tallet fortsatte disse inn i massemediene. Ved hjelp av Bill Cosby ble Joan Rivers invitert til talkshow-kongen Johnny Carsons The Tonight Show i 1965, og de to fant tonen på et tidspunkt da Rivers ble ansett for å være ute av bildet som komiker. Hun hadde tidligere vært invitert til The Tonight Show mens Jack Paar var vert for det, en mislykket opptreden og en katastrofe for karrieren hennes. Men hos Carson ble hun fast gjest og etter hvert hans faste ferievikar. Iblant fikk hun også høyere seertall enn ham, men i 1986 takket hun ja til et tilbud om eget show hos Fox Television Networks, som første kvinnelige late-night programleder. Mannen hennes, Edgar Rosenberg, fikk være showets produsent. Sendingen gikk til Carsons ergrelse på samme sendetidspunkt som hans show, og selv om han hadde ønsket hell og lykke til andre som hadde startet konkurrerende shows, ble det snart kjent at den som var gjest hos Rivers, ikke ville bli invitert til Carsons show. De to snakket aldri sammen igjen. Uten gjester ble The Late Show Starring Joan Rivers en fiasko, og tatt av etter et år.

Hun giftet seg med Edgar Rosenberg i 1965. Etter fiaskoen med showet hennes og betydelige helseproblemer tok han sitt liv i 1987. Joan Rivers tok tapet av sin ektemann og manager gjennom mange år tungt. Hun var blitt avskjediget fra Fox, og Johnny Carson hadde skadet hennes omdømme alvorlig. Hun hevdet selv at det som reddet henne fra selv å ta sitt liv, var at hunden hennes Spike hoppet opp i fanget hennes. Hun satt med skytevåpenet i fanget, og hunden hadde satt seg oppå våpenet. Hun så tilbake og besluttet at «livet er storartet, livet fortsetter. Det endrer seg.» Rivers ble deretter stand up-komiker og holdt det gående sin tid ut.

I 1968 fikk Rivers og Rosenberg datteren Melissa.

Siste tid 
Rivers var ikke-røyker, men mot slutten av livet ble hun plaget av heshet og undersøkt for dette med rutinemessig, poliklinisk endoskopi på Yorkville Endoscopy på Manhattans Upper East Side. Helt uventet sluttet hun å puste. Tilsyn av klinikken etter Rivers' død avdekket en lang liste av mangler, innbefattet «sviktende identifisering av og inngripen ved avtagende livstegn» som resulterte i at klinikken ble nektet videre refusjoner fra Medicare eller Medicaid for pasienter over 65 år. Men bare et par måneder senere ble dette omgjort, og klinikken gjenåpnet. Rivers' datter har anlagt sak og uttalt at «graden av medisinsk vanskjøtsel, udugelighet, respektløshet og opprørende oppførsel er sjokkerende og rett og slett nesten ufattelig.» Legen Lawrence Cohen benektet å ha tatt bilder av behandlende lege, Gwen Korovin, mens hun opererte Rivers, men det ble klart at Cohen faktisk hadde gjort akkurat det. Rivers fikk hjertestans og døde en uke senere på Mount Sinai-sykehuset.

Folk strømmet til hennes bisettelse fra Emanu-El-synagogen på Fifth Avenue. Selv hadde hun sagt at hun ønsket en rød løper rullet ut til sin begravelse, men slik ble det ikke.

Melissa spredde sin mors aske i Wyoming.

Filantropisk virksomhet 
Rivers var en kjent filantrop.

Hun støttet blant annet aktivismen knyttet til hiv og aids. I mai 1985 deltok hun i Comic Relief USA, et veldedighetsarrangementet for AIDS Medical Foundation, hun støttet Elton John AIDS Foundation og hun hjalp God's Love We Deliver, som leverer måltider til pasienter rammet av hiv og aids i New York City. Da myndighetene i San Diego i 2008 ga henne en utmerkelse for den filantropiske virksomheten innen dette feltet, hyllet hiv/aids-fellesskapet i byen Rivers som deres egen «Jeanne d’Arc».

Hun påtok seg oppgaven som Honorary Director for American Foundation for Suicide Prevention, en forening for å forebygge selvmord. Hun støttet Guide Dogs for the Blind, en ideell organisasjon som skaffer førerhunder til blinde.

Hun donerte også penger til jødiske veldedighetsorganisasjoner og tiltak for dyrevern. Andre organisasjoner som mottok støtte var Rosie's Theater Kids, Habitat for Humanity – New York City, Human Rights Campaign, og Boy Scouts of America.

Nekrolog 
I The Economists nekrolog het det at «hennes karriere bygget på at hun nevnte de virkelig unevnelige emner høylytt - fra 1960-tallet, da man ikke kunne si ordet «abort» på TV [i USA] - spesielt ikke hvis man var kvinne - slik at hun heller sa Jeg har hatt 14 blindtarm-operasjoner» ... Ingen andre turde så mye som å komme med et pip om disse emnene». ... Opp med humøret, for helsike! pleide hun å rope til publikum. Dette er [bare] vitser.» Nekrologen kalte henne for USAs mest abrasive kvinnelige komiker.

Hun var en av de skarpeste tunger i amerikansk underholdning noen gang. «Jeg var så desperat etter å få meg en mann at når jeg fikk anonyme oppringninger med griseprat, sa jeg: «Vent et øyeblikk, jeg skal bare hente meg en røyk.»» Joan Rivers var først ute med den selv-utleverende humoren mange kvinnelige komikere driver med i dag, der de fleiper med egen følelse av usikkerhet og utilstrekkelighet.

Bøker 
  (Self-Help/Humour)
  (Humour)
  (Autobiography)
  (Autobiography)
  (Non-Fiction)
 
  (Self-Help)
  (Self-Help)
  (Fiction)
  (Non-Fiction)
  (Humour)
  (Humour)

Filmer

Arbeid i TV

Teater

Tildelinger og nominasjoner 

Note: Emmy nominations for Outstanding Writing - Special Class shared with Toem Perew and Hester Mundis.

Referanser

Eksterne lenker 
 
 
 
 
 
 Comedy Hall of Fame Archives
 

Skuespillere fra USA
Forfattere fra USA
Emmy-vinnere
Grammy Award-vinnere
Hollywood Walk of Fame
Personer fra New York City